钦定古今图书集成/明伦汇编/氏族典/第026卷 > 《王应麟姓氏急就篇》 > 洪文衡
## 钦定古今图书集成/明伦汇编/氏族典/第026卷 > 《王应麟姓氏急就篇》 > 洪文衡

按《明外史洪文衡传》：“文衡，字平仲，歙人。万历十七年
进士，授户部主事。帝将封皇长子为王，偕同官贾岩
合疏争。寻改礼部，与郎中何乔远善。乔远坐诖误被
谪，文衡已迁考功主事，竟引疾归。后改南京工部，历
郎中。九年进光禄少卿，改太常，督四裔馆。中外竞请
起废，帝率报寝。久之，乃特起顾宪成。宪成已辞疾，忌”
者犹惮其进用，御史徐兆魁首疏力攻之。文衡虑帝
惑兆魁言，抗章申雪。寻进大理少卿，以忧去。泰昌元
年起太常卿。光宗既崩，议升祔。文衡请祧睿宗，疏格
不行。未几卒。赠工部右侍郎。